司马光
和王介甫烘虱
天生万物名品夥，嗟尔为生至幺麽。
依人自活反食人，性喜伏藏便垢涴。
晨朝生了暮生孙，不日蕃滋逾万个。
透疏缘隙巧剧端，通夕爬搔不能卧。
我归彼出疲左命，备北惊南厌搜逻。
所擒至少所失多，舍置熏烧无术奈。
加之炭上犹晏然，相顾未知亡族祸。
大才洋洋迷所适，奔走示停身已堕。
细者懦怯但深潜，乾死缝中谁复课。
黑者抱发亦忧疑，逃入幧头默相贺。
腥烟腾起远袭人，袖拥鼻端时一唾。
初虽快意终自咎，致尔殓夷非尔过。
吾家箧笥本自贫，况复为人苦慵惰。
体生鳞甲未能浴，衣不离身成脆破。
朽缯坏絮为渊薮，如麦如麻浸肥大。
虚肠不免须侵人，肯不夷齐甘死饿。
醯酸蜹聚理固然，尔辈披壤我当坐。
但思努力自洁清，群虱皆当远逋播。